**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.08.2019, ora 08.00 – 28.08.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.08.2019, ora 7.00**

**RÂURI**

**Debitele au fost,** **în general, staționare**, exceptând râurile din bazinul Buzău, bazinul mijlociu şi inferior al Someşului și bazinele inferioare ale Begăi și Timișului, unde au fost în creștere datorită precipitațiilor căzute în interval și propagării.

Izolat s-au înregistrat mici creşteri pe unele râuri din zonele de deal şi de munte ca urmare a precipiaţiilor căzute în interval.

Pe cursul mijlociu și inferior al superior al Prutului debitele au în scădere ușoară.

Debitele se situează, în general, la valori cuprinse între 30-90% din mediile multianuale lunare, mai mari pe cursurile inferioare ale Jiului și Vedei şi mai mici pe unele râuri din bazinele hidrografice: Tur, Lăpuș, Timiș, Bârzava, Moraviţa, Nera, Putna, Râmnicu Sărat, Bârlad, pe cursurile inferioare ale Târnavei Mari, Timișului, Carașului și Bistriței, pe cursul superior al Siretului, pe râul Tazlău, pe unii afluenți ai Someșului Mic (Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa, Ampoi), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) şi pe afluenţii Prutului.

În interval au fost emise **o avertizare** şi **o atenţionare hidrologică** pentru fenomene imediate

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, staționare**, exceptând bazinul inferior al Someşului, unde vor fi în creştere datorită propagării.

Sunt posibile scurgeri pe versanți, torenți, pâraie și creşteri de niveluri şi debite pe unele râuri mici din zonele de deal şi munte datorită precipitaţiilor sub formă de aversă prognozate.

**DUNĂRE**

**Debitul la intrarea în ţară** (secţiunea Baziaş) **î**n intervalul 27-28.08.2019 **a fost în creştere, având valoarea de 2800 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere la Gruia și pe sectorul Corabia–Cernavodă, în creștere pe sectorul Calafat–Bechet și relativ staționare pe sectorul Hârșova–Tulcea.

**Debitul la intrarea în ţară** (secţiunea Baziaş) **va fi** **în creştere (2900 m3/s).**

În aval de Porţile de Fier debitele vor în creștere pe sectorul Gruia–Zimnicea, în scădere pe sectorul Giurgiu–Hârşova şi staţionare pe sectorul Vadu Oii–Tulcea.

**În** urma sc**ă**derii semnificative a nivelului, respectiv a debitului fluviului Dun**ă**rea pe sectorul Chiciu–Cernavod**ă**–Hârşova, **din 22.08.2019 a început aplicarea prevederilor *Planului de restric****ț****ii şi folosire a apelor în perioadele deficitare pentru B.H. Dunăre 2016*.**

**A fost instituită faza de atenționare/avertizare – perioada de vară la folosințele care se alimentează cu apă din Dunăre pe sectorul Chiciu–Cernavodă – Hârșova**, respectiv:

-în scop potabil: **S.C. R.A.J.A. S.A. Constanța – Sursa de apă potabilă Cernavodă;**

-transport: **C.N. A.C.N. Agigea cu alimentare apă din Dunăre;**

-industrie**: S.C. Sârme și Cabluri S.A. Hârșova;**

-irigații: **A.N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;**

-piscicultură: **S.C. Aquarom Elite Distribution Bucure**ș**ti–Amenajarea piscicol**ă **Oltina** ș**i S.C. Danubiu Elite Bucure**ș**ti –Amenjarea piscicol**ă **Dun**ă**reni.**

**Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.**

**2.** **Situaţia meteorologică în intervalul 27.08.2019, ora 08.00 –28.08.2019, ora 06.00**

**Administraţia Naţională de Meteorologie (A.N.M.) a emis la 27.08.2019, la ora 10.00, atenționarea meteorologică nr. 84, astfel:**

**-atenționare COD GALBEN vizând manifestări de instabilitate atmosferică temporar accentuată în intervalul 27.08.2019, orele 13:00-22:00: „**în zonele montane, în Maramureș și local în Transilvania vor fi perioade cu instabilitate atmosferică accentuată, ce se va manifesta prin averse torențiale, intensificări ale vântului, vijelii, frecvente descărcări electrice și grindină. În intervale scurte de timp sau prin acumulare, cantitățile de apă vor depăși 20...25 l/mp și izolat 50...60 l/mp. Pe arii restrânse,manifestări de instabilitate atmosferică se vor semnala temporar și în restul teritoriului”;

**-informare meteorologică vizând disconfort termic valabil**ă **în intervalul 27-29.08.2019: „**disconfortul termic va fi ridicat, iar local în regiunile vestice, sudice și sud-estice indicele temperatură-umezeală (ITU) va depăși pragul critic de 80 de unităţi. Temperaturile maxime se vor situa frecvent între 32 și 34 de grade în toate zonele de câmpie și podiș, iar îndeosebi în Oltenia și Muntenia se vor atinge valori de 35...37 de grade. În cursul zilelor de miercuri (28 august) și joi (29 august), manifestări de instabilitate atmosferică se vor semnala pe arii restrânse, cu precădere la deal și la munte.”

Aceastăatenționare meteorologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeţelor: ALBA, ARAD, ARGEŞ, BIHOR, BISTRIŢA-NĂSĂUD, BRAŞOV, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MUREŞ, PRAHOVA, SIBIU şi VÂLCEA (17 prefecturi) – COD GALBEN;*

*-către toate prefecturile (42 de prefecturi) -* informare meteorologică.

**În ţară,** vremea a fost în continuare călduroasă, caniculară în orele amiezii pe arii restrânse în vest, sud și est, unde și disconfortul termic s-a menţinut ridicat. Indicele temperatură-umezeală (ITU) a atins sau a depășit ușor pragul critic de 80 de unităţi local în Banat, în Muntenia și pe arii restrânse în Dobrogea, iar în sudul Crișanei, vestul și sudul Olteniei, precum și în sudul Moldovei acesta s-a atins doar izolat. Cerul a fost variabil, cu înnorări temporar accentuate pe parcursul zilei în zonele montane, submontane, precum și în regiunile sud-vestice și nord-vestice. Mai ales după-amiaza s-au semnalat averse, descărcări electrice și intensificări de scurtă durată ale vântului în Munții Apuseni, local în Crișana și izolat în Transilvania, Oltenia și restul zonei montane. Ploile au avut şi caracter torenţial, iar punctiform în Munții Apuseni cantitățile de apă au depășit 25...30 l/mp (până la 48.5 l/mp la stația hidro Poiana Horea - județul Cluj). Temperaturile maxime s-au încadrat între 27 de grade la Sulina și Voineasa şi 36 de grade la Calafat și București-Filaret. La ora 06.00, se înregistrau valori termice cuprinse între 9 grade la Miercurea Ciuc și 26 de grade la Oravița. În primele ore a fost ceață în depresiunile din estul Transilvaniei.

**Observație:** *de ieri, de la ora 06.00, au fost în vigoare* ***8 mesaje*** *privind fenomene meteorologice periculoase imediate, emise după cum urmează:*

***-1 avertizare cod portocaliu*** *emisă de către SRPV Cluj;*

***-7 atenționări cod galben*** *emise astfel: 4 de SRPV Cluj, 2 de SRPV Timișoara și 1 de SRPV Sibiu.*

**La Bucureşti** vremea a fost caniculară, cu disconfort termic ridicat după-amiaza, când indicele temperatură-umezeală (ITU) a atins, iar în centrul orașului a depășit ușor pragul critic de 80 de unităţi. Cerul a fost variabil, mai mult senin dimineața și noaptea, iar vântul a suflat slab şi moderat. Temperatura maximă a fost de 34 de grade la Afumați, 35 de grade la Băneasa și 36 de grade la Filaret. La ora 06.00, se înregistrau 16 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 28.08.2019, ora 08.00 –29.08.2019, ora 8.00**

**În ţară,** vremea va fi călduroasă, iar în orele amiezii local în regiunile vestice, sudice și sud-estice, caniculară, cu disconfortul termic ridicat și indice temperatură-umezeală (ITU) care va depăși pragul critic de 80 de unități. Cerul va fi mai mult senin, exceptând după-amiaza și seara, când pe arii restrânse la deal, la munte precum și în nord-vestul teritoriului vor fi înnorări temporare, averse și descărcări electrice. Vântul va sufla slab și moderat, cu unele intensificări în sudul Banatului, iar de scurtă durată și în timpul ploilor. Temperaturile maxime se vor situa între 27 și 37 de grade, iar cele minime vor fi cuprinse între 8 grade în estul Transilvaniei și 23 de grade în Dealurile de Vest.

**La Bucureşti,** vremea va fi caniculară, cu disconfort termic ridicat în orele amiezii, când indicele temperatură-umezeală (ITU) va depăși ușor pragul critic de 80 de unități. Cerul va fi mai mult senin, iar vântul va sufla slab și moderat. Temperatura maximă se va situa în jurul valorii de 35 de grade, iar cea minimă va fi de 18...19 grade, mai scăzută în zona preorășenească spre 15...16 grade.

***II. CALITATEA APELOR***

**Pe râurile interioare**

**A.B.A. Mureș** revine cu informații despre incidentul de la stația de epurare Târgu Mureș aparținând Aquaserv S.A. (jud. Mureș), în urma căruia au fost deversate ape uzate neepurate în râul Mureș. La 27.08.2019, în jurul orei 00:30, s-a produs un incendiu la postul de transformare al stației, în urma căruia a fost sistată alimentarea cu energie electrică a instalațiilor, timp în care apa a fost descărcată în emisar după treapta de epurare mecanică prin gura de vărsare GV1 (aceasta fiind alimentată de un generator de urgență). Lucrările de reparare a sistemului de alimentare cu energie au fost finalizate la 27.08.2019, în jurul orei 15:00, fiind repuse în funcțiune toate treptele fluxului tehnologic de epurare. Apele uzate au fost preluate în întregime pe treapta de epurare biologică începând cu ora 16:00 și a fost sistată descărcarea lor în emisar prin gura de vărsare GV1. Se estimează intrarea calității apei efluentului în limitele autorizate în cursul zilei de 28.08.2019.

Pe fluviul Dunărea și pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Tulcea** informează că în noaptea de 25 spre 26.08.2019 s-a produs un incendiu în comuna Smârdan, în zona S.C. Cazacioc & Co S.R.L., care are ca obiect de activitate incinerarea carcaselor și deșeurilor de animale. A.P.M. Tulcea nu a fost informată despre eveniment, aflând despre producerea acestuia din mass media. Echipa G.N.M.-C.J. Tulcea și A.P.M. Tulcea care s-a deplasat la fața locului pentru investigații nu a putut identifica proprietarul locației și nu a avut acces în interiorul acesteia pentru a putea observa materialele care ardeau, ca atare nu au putut trasa măsuri privind protecția mediului. Echipajele I.S.U. Tulcea au intervenit pentru stingere și supraveghere. Se va reveni cu informații.

**Agenţia Naţională pentru Protecţia Mediului** informează că din rezultatele analizelor efectuate la 26.08.2019 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

**Garda Forestieră Râmnicu Vâlcea** informează că la 24.08.2019, la ora 16:00, s-a produs un incendiu de litieră în zona comunei Butoiești, pe raza Ocolului Silvic Strehaia, jud. Mehedinți. Acesta a afectat o suprafață de 0,3 ha și a fost stins în aceeași zi, la ora 19:00, de către personalul silvic, pompierii militari, polițiști și cetățeni.

**G.N.M.-C.J. Constanța** informează telefonic că la 27.08.2019 a fost semnalat un incendiu de vegetație în zona gării din orașul Năvodari. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE